ทิสโก้ ชี้สินเชื่อรถยนต์โต0% พิษโครงสร้างภาษีใหม่ฉุดร่วง
นายสุทัศน์ เรืองมานะมงคล กรรมการผู้จัดการใหญ่ ธนาคารทิสโก้ จำกัด (มหาชน) เปิดเผยว่า สินเชื่อเช่าซื้อรถยนต์ปีนี้จะอยู่ที่ 60,000 ล้านบาท เติบโต 0% เนื่องจากการปรับโครงสร้างภาษีรถใหม่ ส่งผลให้ยอดขายรถยนต์ปีนี้ทรงตัวอยู่ที่ 800,000 คัน ทำให้ธนาคารหันมาเน้นทำตลาดสินเชื่อจำนำทะเบียนรถภายใต้แบรนด์ สมหวัง เงินสั่งได้ โดยเฉพาะตลาดในต่างจังหวัดที่ยังเติบโตดี และมีแผนขยายสาขาเพิ่มอีก 200-300 สาขา ครอบคลุมบริการทั่วประเทศในอีก 2-3 ปีข้างหน้า จากปัจจุบันมีอยู่ที่ 100 สาขา ส่วนยอดสินเชื่อปีนี้จะเพิ่มอีก 2,000-3,000 ล้านบาท จากเดิมอยู่ที่ 6,000 ล้านบาท แบ่งเป็นรถกระบะสัดส่วน 96-97% ที่เหลือ 3-4% เป็นรถประเภทอื่น,สินเชื่อจำนำทะเบียนให้วงเงินประมาณ 70-100% ขึ้นอยู่กับประเภทรถ และรับรถอายุนานสุด 15 ปี ขณะที่หนี้ที่ไม่ก่อให้เกิดรายได้หรือเอ็นพีแอล อยู่ที่ 2% ต่ำกว่าสินเชื่อประเภทอื่นที่เฉลี่ยอยู่ที่ 3% ส่วนสินเชื่อลูกค้ารายใหญ่ และเอสเอ็มอีปีนี้จะเติบโตอยู่ที่ 0-5% ตามการขยายตัวของจีดีพีอยู่ที่ 3-3.5% ซึ่งเห็นว่าปัญหาภัยแล้งกระทบต่อธนาคารน้อย เพราะมีลูกค้ากลุ่มเกษตรเพียง 7-8% ของพอร์ตรวม,ด้านนางอรนุช อภิศักดิ์ศิริกุล ประธานเจ้าหน้าที่บริหาร กลุ่มทิสโก้ กล่าวว่า แผนปีนี้เน้นขยายฐานลูกค้าทุกกลุ่ม และการทำตลาดใหม่ๆ ทั้งลูกค้ารายย่อย ลูกค้าบรรษัท ลูกค้าธนบดี และจัดการกองทุน พร้อมเตรียมพัฒนาระบบเข้าสู่บริการดิจิตอลแบงก์ในปี 61.
สินเชื่อเช่าซื้อรถยนต์ปีนี้จะอยู่ที่ 60,000ล้านบาท เติบโต 0% เนื่องจากการปรับโครงสร้างภาษีรถใหม่ ส่งผลให้ยอดขายรถยนต์ปีนี้ทรงตัวอยู่ที่ 800,000คัน ทำให้ธนาคารหันมาเน้นทำตลาดสินเชื่อจำนำทะเบียนรถภายใต้แบรนด์ สมหวัง เงินสั่งได้
ข่าวเศรษฐกิจ,สุทัศน์ เรืองมานะมงคล,ทิสโก้,ธนาคารทิสโก้,สินเชื่อเช่าซื้อรถยนต์,ปรับโครงสร้างภาษีรถ,ยอดขายรถยนต์,สินเชื่อจำนำทะเบียน,อรนุช อภิศักดิ์ศิริกุล,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ